CELEX: 32004R1877
Language: fi
Date: 2004-10-28 00:00:00
Title: Komission asetus (EY) N:o 1877/2004, annettu 28 päivänä lokakuuta 2004, asetuksen (EY) N:o 517/94 liitteen III B muuttamisesta Serbia ja Montenegroa koskevien kiintiöiden osalta

29.10.2004   
            
            
               FI
            
            
               Euroopan unionin virallinen lehti
            
            
               L 326/25
            
         
      KOMISSION ASETUS (EY) N:o 1877/2004,
   annettu 28 päivänä lokakuuta 2004,
   asetuksen (EY) N:o 517/94 liitteen III B muuttamisesta Serbia ja Montenegroa koskevien kiintiöiden osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94 (1) ja erityisesti sen 5 artiklan,
   sekä katsoo seuraavaa:
   
               (1)
            
            
               Asetuksella (EY) N:o 517/94 vahvistetaan tiettyihin Serbia ja Montenegrosta (2) peräisin oleviin tekstiilituotteisiin sovellettavat vuosittaiset määrälliset rajoitukset.
            
         
               (2)
            
            
               Serbia ja Montenegron uudistusprosessi on tällä hetkellä ratkaisevassa vaiheessa. Tässä vaiheessa on tärkeää tukea kyseisen maan toteuttamia poliittisia ja taloudellisia uudistuksia ja sen edistymistä Euroopan unionin vakautus- ja assosiaatioprosessissa.
            
         
               (3)
            
            
               On tärkeää parantaa Serbia ja Montenegron kaupankäyntimahdollisuuksia aloilla, joilla se voi hyödyntää suhteellisia taloudellisia etujaan, koska sillä tuetaan maan poliittisia ja taloudellisia uudistuksia ja edistetään sen yhdentymistä eurooppalaisiin rakenteisiin.
            
         
               (4)
            
            
               Ehdotettu kiintiöiden korottaminen on osa kokonaisuutta, jolla edistetään entistä läheisempiä kauppasuhteita Serbia ja Montenegroon. Tähän kokonaisuuteen kuuluu myös tekstiilisopimuksen neuvotteleminen Serbia ja Montenegron kanssa kahdenvälisen kaupan vapauttamisen saavuttamiseksi.
            
         
               (5)
            
            
               Sen vuoksi on tärkeää parantaa erityisesti tekstiilien markkinoille pääsyä ja tarkastella Serbia ja Montenegrosta peräisin olevien tekstiilituotteiden tuontiin tällä hetkellä sovellettavia kiintiöitä. Tämä toimintaolosuhteiden parantaminen johtuu tekstiilisopimuksen neuvottelemiseen johtavissa teknisissä keskusteluissa tähän mennessä saavutetusta yleisestä edistymisestä ja 15 päivänä kesäkuuta 2004 allekirjoitetuista yhteisesti hyväksytyistä pöytäkirjamerkinnöistä.
            
         
               (6)
            
            
               Tiettyihin luokkiin kuuluvien tekstiilituotteiden Euroopan unioniin tapahtuva tuonti ei ole tällä hetkellä enää mahdollista, koska asianomaiset kiintiöt on käytetty loppuun. Serbia ja Montenegro ja jäsenvaltiot ovat pyytäneet kiintiöiden korottamista.
            
         
               (7)
            
            
               On aiheellista korottaa Serbia ja Montenegroon sovellettavia kiintiöitä luokkiin 6, 7 ja 15 kuuluvien tuotteiden esitettyjen tuontipyyntöjen tyydyttämiseksi. Sama pätee luokkaan 16, jonka määrälliset rajoitukset on käytetty lähes loppuun.
            
         
               (8)
            
            
               Sen vuoksi asetus (EY) N:o 517/94 olisi muutettava vastaavasti.
            
         
               (9)
            
            
               Tässä asetuksessa säädetyt toimenpiteet ovat asetuksen (EY) N:o 517/94 25 artiklassa tarkoitetun tekstiilikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 517/94 liite III B tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä lokakuuta 2004.
      
         
            Komission puolesta
         
         Pascal LAMY
         
         
            Komission jäsen
         
      
   
   
      (1)  EYVL L 67, 10.3.1994, s. 1, asetus sellaisena kuin se on viimeksi muutettuna komission asetuksella (EY) N:o 2309/2003 (EUVL L 342, 30.12.2003, s. 21).
   
      (2)  Aikaisemmalta nimeltään Jugoslavian liittotasavalta.
   
      LIITE
      
         
            ”LIITE III B
            Asetuksen 2 artiklan 1 kohdan neljännessä luetelmakohdassa tarkoitetut yhteisön vuosittaiset määrälliset rajoitukset
            Serbia ja Montenegro
            
                        Luokka
                     
                     
                        Paljousyksikkö
                     
                     
                        Määrä
                     
                  
                        1
                     
                     
                        tonnia
                     
                     
                        2 350
                     
                  
                        2
                     
                     
                        tonnia
                     
                     
                        2 853
                     
                  
                        2a
                     
                     
                        tonnia
                     
                     
                        645
                     
                  
                        3
                     
                     
                        tonnia
                     
                     
                        312
                     
                  
                        5
                     
                     
                        1 000 kappaletta
                     
                     
                        1 326
                     
                  
                        6
                     
                     
                        1 000 kappaletta
                     
                     
                        713
                     
                  
                        7
                     
                     
                        1 000 kappaletta
                     
                     
                        386
                     
                  
                        8
                     
                     
                        1 000 kappaletta
                     
                     
                        1 109
                     
                  
                        9
                     
                     
                        tonnia
                     
                     
                        292
                     
                  
                        15
                     
                     
                        1 000 kappaletta
                     
                     
                        552
                     
                  
                        16
                     
                     
                        1 000 kappaletta
                     
                     
                        279
                     
                  
                        67
                     
                     
                        tonnia
                     
                     
                        244”